KISKŐRÖS VÁROS POLGÁRMESTERE

ELŐTERJESZTÉS

(a Képviselő-testület 2010. december 15-i ülésére)

Tárgy: 
A 2011. évi rendezvények és városi ünnepségek 
Kiskőrös Város Képviselő-testülete minden évben meghatározza mindazokat az állami és nemzeti ünnepeket, amelyek méltó megemlékezéseire az önkormányzat megkülönböztetett hangsúlyt kíván helyezni. A városi nagyrendezvények megszokott színvonalú lebonyolítása érdekében kijelöli azok időpontját, a rendezvények előkészítéséért, megszervezéséért és lebonyolításáért felelős intézményeket és személyeket.

A rendezvényterv tartalmazza azokat a kiemelkedő intézményi, egyházi és egyéb szervezésű eseményeket, amelyek városi jelentőséggel bírnak és önkormányzati közreműködést igényelnek. 

A Város 2011. évi, várhatóan szűkös költségvetése szükségessé teszi a takarékos, előrelátó tervezést a rendezvények szervezése esetében is.

A fenti általános elvek mellett ki kell emelnünk azt is, hogy a városi rendezvényeink egyre szélesebb körű érdeklődésre tartanak számot, amely azt a követelményt támasztja, hogy azok egyre színesedjenek, nívósabbá váljanak, a város körzetközponti szerepéből is adódóan meghatározó színfoltjává váljanak a térség kulturális életének. Ezért a hagyományos elemeket megtartva arra kell törekednünk, hogy rendezvényeink újabb és újabb programokat kínáljanak, egyre szélesítve azt a kört, akik ide látogatóként a városunkról pozitív képet alkotva máskor is visszatérnek ide és véleményükkel hozzájárulnak ahhoz, hogy egyre többen ismerjék meg településünket, hagyományainkat, értékteremtő kezdeményezéseinket akár belföldön, vagy külföldön.

Mindezek megvalósítása megköveteli, hogy a szervezési feladatokat igen magas színvonalon teljesítsük, továbbá, hogy a tervezett rendezvényeinkről mind szélesebb kör értesüljön, ezért ezen a területen a PR tevékenység hatékonyságának javítására különösen nagy hangsúlyt kell fektetnünk.
Másik kiemelt feladatunk, hogy a rendezvények megvalósítása során széleskörű városi szintű összefogásra kell hogy alapozzuk a munkánkat, mert ez az összefogás az ami megteremti a rendezvények különleges hangulatát, azt az érzést, hogy mindenki aktív résztvevőjévé válik ezen városi eseményeknek. Ez az a plusz ami igazán városi szintű rendezvénnyé, a város lakóinak ünnepévé emeli ezeket a különleges alkalmakat.

AZ ÁLLAMI ÉS NEMZETI ÜNNEPSÉGEK (március 15., augusztus 20. és október 23.) a korábbiakhoz hasonló módon kerülnek megrendezésre.

· A március 15-i Nemzeti ünnep városi rendezvénye a korábbi évekhez hasonlóan a kitüntetések átadásával kezdődik, majd a városi műsor a Petőfi téren kerül megrendezésre A polgármester úr köszöntése után a Petőfi-, a Bem- és a Kossuth-szobor, valamint 48’-as emlékmű koszorúzásával zárul az ünnepség.

· Augusztus 20-a megünneplését a Katolikus templomban és az előtte lévő téren a Katolikus Egyházzal együttműködve szeretnénk ismét megrendezni.
· Az október 23-i városi műsorra és megemlékezésre a Kopjafánál kerül sor, ezt megelőzően ünnepi istentisztelet a Katolikus templomban, kitüntetések átadása a Polgármesteri Hivatalban. 

A VÁROSI NAGYRENDEZVÉNYEK sorában a májusi „Városalapítók Napja” az első meghatározó jelentőségű rendezvény. Ekkor kerül megrendezésre az „ORSZÁGOS RÉTESFESZTIVÁL”. A szombat délutántól vasárnap estig tartó rendezvény igen összehangolt szervezést és lebonyolítást követel. Jelentőségében az is kiemelendő, hogy az országos médiák is komoly érdeklődést tanúsítanak, mely a szervezők részére is igen nagy kihívást jelent.  
A Kiskőrösi Szüret és Szlovák Nemzetiségi Napok idén 19. alkalommal kerül megrendezésre. A rendezvénysorozatban ez évben is előtérbe kerül a költségtakarékosság, a tavalyi évhez hasonlóan a költségek támogatására pályázatot nyújtunk be az Agrármarketing Centrumhoz. A programok összeállításában a hagyományos műsorstruktúrát tartjuk szem előtt. Ebben az évben tovább kívánjuk folytatni a testvérvárosok részvételével az önkormányzati tevékenységet bemutató rendezvénysorozatot, amelyhez Uniós támogatásra is pályáznánk.
A Petőfi Szilveszter programjának célja elsősorban a Petőfi-kultusz ápolása, mely kiegészül a város egészének szánt látványos, a szilveszteri hangulathoz igazodó programmal. A hagyományokat követve idén is ünnepélyes keretek között zajlik a Petőfi kötetek átadása, a polgármesteri újévi köszöntő, illetve a serleges fogadalomtétel. 
EGYÉB RENDEZVÉNYEK: A város különböző szakmai köreinek, pedagógus, köztisztviselők, egészségügyi dolgozók, szociális munkások, közművelődési dolgozók köszöntése, méltó műsorokkal kerülnek megrendezésre. A főbb rendezvények költségvetését a Város 2011. évi költségvetésében külön előirányzat tartalmazza.

A városi ünnepségek és rendezvények előkészítésének irányításáért a polgármester felelős, az operatív végrehajtás koordinációja a Polgármesteri Hivatal Stratégiai és Városüzemeltetési Osztályának feladata. 

A szakmai feladatok operatív végrehajtásában a Petőfi Sándor Művelődési Központra kiemelt feladat hárul.

Javaslom, hogy a Képviselő-testület a 2011. évi városi ünnepségekről és rendezvényekről a határozat-tervezetben foglaltak szerint döntsön.

Kiskőrös, 2010. november 30.










Domonyi László sk.
polgármester 

HATÁROZAT-TERVEZET

A Képviselő-testület az állami és nemzeti ünnepek 2011. évi városi programjait, valamint a nagyrendezvények programjait a mellékletben foglaltak szerint fogadja el, az egyéb városi rendezvények programjait pedig jóváhagyólag tudomásul veszi. 

Felelős:
polgármester

Határidő:
értelemszerűen





Kapják:
-     az önkormányzat intézményeinek vezetői

· Civil Szervezetek Fórumának elnöke
· egyházak

· Rendőrkapitányság
· KTKT helyi intézményeinek vezetői

Melléklet a ……/2010. sz. Képv. test. határozathoz

2011. évi városi ünnepségek és rendezvények

I. Az állami és nemzeti ünnepek városi rendezvényei

2011. március 15. (kedd) Az 1848-as forradalom és szabadságharc 163. évfordulója

Helyszín: Petőfi tér (a Petőfi szobor előtt)

Ünnepi beszédet mond: Kiskőrös Város Polgármestere

Felelősök:


· Kiskőrös Város polgármestere

· Stratégiai és Városüzemeltetési Osztály
· A Képviselő-testület által adományozott díjak átadásával kapcsolatos szervezési, protokoll feladatok, a meghívó elkészítése, a rendőrség tájékoztatása

· Városi Alapfokú Művészetoktatási Intézmény igazgatója

· az intézmény zenekari előadásában térzene, koszorúzó zene biztosítása

· Petőfi Sándor Művelődési Központ igazgatója

· a program összeállításáért, koordinálásáért, a média tájékoztatásáért,

· a teljes program forgatókönyvének elkészítéséért,

· a rendezvény hangtechnikájáért,

· a szabadtéri színpad dekorálása, műsorvezető biztosítása, koszorúzási sorrend megállapítása, koszorúzás koordinálása,

· a zenekar részére székek ki- és bepakoltatása,
· a szabadtéri színpad felállítása március 14-én 14 óráig

· KTKT Petőfi Sándor Általános Iskola igazgatója (ünnepi műsor)
2011. augusztus 20. (szombat) Szent István Napja

Helyszín: Katolikus templom és az előtte lévő tér

Ünnepi beszédet mond: a választókerület országgyűlési képviselője
Felelős:


Petőfi Sándor Művelődési Központ igazgatója


a műsor összeállításáért, a meghívó elkészítéséért, a média és a rendőrség értesítésért

2011. október 23. (vasárnap) Az 1956-os forradalom és szabadságharc 55. évfordulója

Helyszín:
Nagy Imre tér – emléktábla



Református templom - Dr. Vincze Ferenc emléktábla


Gimnázium bejárata – emléktábla 


Petőfi tér – Kopjafa



Katolikus templom - szentmise
Ünnepi beszédet mond: a Képviselő-testület Ügyrendi és Összeférhetetlenségi Bizottsága

                                       által felkért személy.

Felelősök:

· Kiskőrös Város polgármestere

· Stratégiai és Városüzemeltetési Osztály
· A rendőrség tájékoztatása

· Művelődési Központ igazgatója, az ’56-os Szövetséggel és a POFOSZ helyi szervezetével egyeztetve:
· Az ünnepi műsor koordinációja, dekorálás, hangosítás Kopjafánál,

· A műsorvezető biztosítása a koszorúzások helyszínein.

· A meghívók elkészítése, a média tájékoztatása

· VAMI igazgatója Fúvószenekar - térzene
· KTKT Petőfi Sándor Gimnázium igazgatója (Ünnepi műsor)

II. Városi nagyrendezvények

2011. május 21-22. (szombat-vasárnap) 

Városalapítók Napja

Országos Rétesfesztivál       

Helyszín:
Petőfi Sándor Művelődési Központ



Petőfi tér

Felelősök:

· Kiskőrös Város polgármestere

· Stratégiai és Városüzemeltetési Osztály
· A teljes rendezvény koordinációja

· Általános protokoll feladatok ellátásának biztosítása, rendőrség, polgárőrség tájékoztatása 
· Útelterelések engedélyeinek megkérése (Magyar Közút)

· Transzparensek felhelyezésének engedélyeztetése (Magyar Közút)

· Az áram biztosítása a Petőfi tér különböző pontjaira

· A közterület rendjének megtervezése (árusok, iparművészek számára hely biztosítása)

· Megszervezi és megrendeli a Kőröskom Kft-től a közterületek folyamatos tisztántartását
· Közterület foglalási engedélyek kiadása 

· Rendőrséggel és a Közútkezelő KHT-val való egyeztetés

· A rendezvényhelyszínek biztonságának folyamatos felügyeletének megszervezése
· A Kiskőrösi Szlovákok Szervezetének elnöke

· A szlovák települések rétes készítő asszonyainak meghívása

· Népdalkörök, népi zenekarok meghívása

· Petőfi Sándor Művelődési Központ igazgatója

· Az egységes programtervezet meghatározása, a műsor összeállítása, műsorfüzet, szórólapok és plakátok megszerkesztése, nyomdai elkészíttetése, hangtechnika biztosítása, a szabadtéri színpad felállítása, a programok lebonyolítása

· Kiskőrösi Civil Szervezetek Fóruma

· A gasztronómiai program (sütés, főzés) megszervezése

· Pénzügyi Osztály
· Pályázatok elkészítése (megyei, civilalap, Eu-s)
2011. szeptember 2-3-4. (péntek-szombat-vasárnap) 
Kiskőrösi Szüret és Szlovák Nemzetiségi Napok 2011

Helyszín: Petőfi tér és a városközpont

Felelősök: 

· Kiskőrös Város polgármestere
· Stratégiai és Városüzemeltetési Osztály
· Testvérvárosokkal való kapcsolattartás

· A polgármester és az alpolgármester által kezdeményezett programok összeállítása

· A városháza működési rendjének megszervezése, felügyelete, a külföldi delegációk és a hazai protokoll vendégek fogadása és kíséretük megszervezése, szállás-étkezés, részükre program biztosítása

· Testvérvárosi delegációk programjainak összeállítása
· Kitüntetés átadásának koordinálása, műsorstruktúra meghatározása

· Útelterelések engedélyeinek megkérése (Magyar Közút)

· Transzparensek felhelyezésének engedélyeztetése (Magyar Közút)

· Az áram biztosítása a Petőfi tér különböző pontjaira

· Mobil WC-k megrendelése, üzemeltetése és a takarítás megszervezése

· A közterület rendjének megtervezése (árusok, iparművészek, autó kiállítás számára hely biztosítása)

· Megszervezi és megrendeli a Kőröskom Kft-től a közterületek folyamatos tisztántartását
· Közterület foglalási engedélyek kiadása 

· Rendőrséggel és a Közútkezelő KHT-val való egyeztetés

· A rendezvényhelyszínek biztonságának folyamatos felügyeletének megszervezése.

· Petőfi Sándor Művelődési Központ igazgatója

- A műsorstruktúra alapján a szerződések előkészítése a fellépő együttesekkel, művészekkel, a Kiskőrös Városért Alapítvány megbízása alapján a tiszteletdíjak kifizetése
- A szabadtéri színpad műsorainak összeállítása, koordinálása

- A megnyitó ünnepség megszervezése, lebonyolítása

- Folklór műsor megszervezése

- Szüreti felvonulás koordinálása 

- Tűzijáték megszervezése

· Kiskőrös Városért Alapítvány Kuratóriumának elnöke

- A város vállalkozóival, intézményeivel és cégeivel való kapcsolattartás, a szerződések megkötése, adóigazolás kiállítása.

- a Művelődési Központ által megszervezett fellépő művészekkel a szerződések aláírása

· Pénzügyi Osztály
· Pályázatok elkészítése (megyei, civilalap, Eu-s)
Határidők: 

2011. március 1-ig a műsorstruktúra összeállításának jóváhagyása
2011. április 30-ig a fellépő művészekkel a szerződések megkötése.

2011. május 30-ig a végleges program egyeztetése
2011. június 1-ig a végleges program Ügyrendi és Összeférhetetlenségi Bizottság elé
terjesztése.
2011. december 16–23. és december 30–31. 
Adventi vásár
Helyszín: Petőfi tér 

Felelősök:
· Kiskőrös Város polgármestere

· Stratégiai és Városüzemeltetési Osztály
· Áram biztosítása a Petőfi tér különböző pontjaira
· A közterület rendjének megtervezése (árusok, iparművészek, alapítványok és egyesületek számára hely biztosítása)

· Megszervezi és megrendeli a Kőröskom Kft-től a közterületek folyamatos tisztántartását
· Közterület foglalási engedélyek kiadása 

· Rendőrséggel és az APEH-hal való egyeztetés

A rendezvényhelyszínek biztonságának folyamatos felügyeletének megszervezése
2011. december 31. (szombat)
„Petőfi Szilveszter”
Helyszín:
Polgármesteri Hivatal Díszterem



Petőfi Szülőház és Emlékmúzeum 

                       
Petőfi tér                       



Petőfi Sándor Művelődési Központ – később kijelölendő étterem



Evangélikus templom

Felelősök:
· Kiskőrös Város polgármestere
· Stratégiai és Városüzemeltetési Osztály
Könyvek előkészítése, értesítések kiküldése

· Petőfi Szülőház és Emlékmúzeum igazgatója
III. Egyéb városi jelentőségű rendezvények

2011. január 2. (vasárnap) Újévi Koncert
Helyszín: 
Petőfi Sándor Művelődési Központ Színházterem
Felelősök:
VAMI Igazgatója
                        Kiskőrös Város Fúvószenekarát és Mazsorett Csoportját Támogatók Egyesülete



Petőfi Sándor Művelődési Központ igazgatója 

2011. január 20-21- 22.(csütörtök – péntek–szombat)  A Magyar Kultúra Napja
Helyszín: 
Petőfi Szülőház és Emlékmúzeum

Petőfi Sándor Művelődési Központ

Petőfi Sándor Városi Könyvtár

VAMI

Felelősök:
az intézmények igazgatói

2011. február 5. (szombat) Borváros Kupa Kézilabda Verseny
Helyszín: 
Városi Sportcsarnok
Szervező: 
Városi Sportigazgatóság

Felelős:
intézményvezető
2011. február 18. (péntek) Országos Kertészeti-Szőlészeti Verseny

Helyszín: 
Petőfi Sándor Művelődési Központ

Szervező: 
KTKT Petőfi Sándor Gimnázium és Kertészeti Szakközépiskola
2011. március 2. (szerda) Dél-alföldi Trombitaverseny
Helyszín: 
VAMI
Felelős: 
VAMI igazgatója

2011. március 10–12. (csütörtök-szombat)  A KTKT Petőfi Sándor Általános Iskola műsoros estje
Helyszín: 
Petőfi Sándor Művelődési Központ

Felelős: 
KTKT Bem József Általános Iskola igazgatója

2011. március 11. (péntek) Kadarka Nemzetközi Borverseny
Helyszín: 
István Borház

Szervezők: 
István Borház, Kiskőrös Város Hegyközsége, Gondűző Borlovagrend, Kiskőrös Város Önkormányzata

2011. április 2. (szombat) Kiskőrösi Petőfi Sándor túra
Helyszín:
Petőfi Sándor Művelődési Központ



Kiskőrösi Turjános és a Kolon-tó térsége

Szervező:
Hírős Hátizsák Természetbarát és Turisztikai Szabadidősport Egyesület
2011. április 7. (csütörtök) Kiskőrös Városi Borverseny
Helyszín: 
Hotel Vinum

Szervezők:
Kiskőrös Város Hegyközsége, Gondűző Borlovagrend, Kiskőrös Város Önkormányzata és Pohan-Vin Pincészet

2011. május 1. (vasárnap) A Munka ünnepe

Helyszín: 
Városi Sporttelep

Felelős: 
Városi Sportigazgatóság igazgatója

2011. május 29. (vasárnap) Városi Gyermeknap

Helyszín:
Petőfi tér

Szervező:
Petőfi Sándor Művelődési Központ
2011. június 3. (péntek) Városi Pedagógusnap
Helyszín: 
Petőfi Sándor Művelődési Központ

Felelős: 
Művelődési Közoktatási és Sport Bizottság

2011. június 18. (szombat) Múzeumok Éjszakája
Helyszín:
Petőfi Szülőház és Emlékmúzeum

Felelős:
Petőfi Szülőház és Emlékmúzeum igazgatója

2011. július 1. (péntek) Köztisztviselők Napja
Helyszín:
Polgármesteri Hivatal Díszterme

Felelős:
Stratégiai és Városüzemeltetési Osztály vezetője
2011. július 31. (vasárnap) Megemlékezés Petőfi Sándor halálának 162. évfordulójáról
Helyszín:
Petőfi Szülőház és Emlékmúzeum udvara

Felelős:
Petőfi Szülőház és Emlékmúzeum igazgatója

2011. október 1. (péntek) Idősek Napja
Helyszín: 
Petőfi Sándor Művelődési Központ

Felelős:
Humán Szolgáltató Központ vezetője

2011. október 6. (csütörtök) Az Aradi Vértanúk Napja
Helyszín:
Petőfi Szülőház és Emlékmúzeum

Felelős: 
Petőfi Szülőház és Emlékmúzeum igazgatója
                       KTKT Wattay Középiskola és Szakiskola igazgatója
2011. október 9. (vasárnap) Országos Ifjúsági Mazsorett Fesztivál
Helyszín:
a program szerint

Felelősök: 
VAMI igazgatója

                       Kiskőrös Város Fúvószenekarát és Mazsorett Csoportját Támogatók Egyesülete
2011. november 11. (péntek) Márton Napi Újbor Bemutató

Helyszín: 
Thermál Étterem

Szervező:
Kiskőrösi Gondűző Borlovagrend

2011. november 12. (szombat) Márton Napi Újbor Szentelő
Helyszín: 
Boranal

Szervező:
Boranal Borászati és Kereskedelmi Kft.

2011. december 15. (csütörtök) Városi Nyugdíjas Pedagógus Nap
Helyszín: 
Szarvas Étterem
Szervező: 
Művelődési, Közoktatási és Sport Bizottság
2011. december 16. (péntek) Városi Gyermekkarácsony
Helyszín:
Petőfi Sándor Művelődési Központ

Felelős:
Humán Szolgáltató Központ igazgatója

2011. december 16. (péntek) Adventi Kórustalálkozó
Helyszín:
………. Egyház

Szervező:
Kiskőrös Városért Alapítvány

